દરિયાકિનારા પર સેલ્ફી લેવાનો યુવાનોનો ક્રેઝ ક્યારેક જોખમી બની શકે છે. દીવની ઘટના બાદ પોરબંદર જિલ્લામાં હર્ષદથી માધવપુર સુધીના લગભગ ૧૦૦ કિલોમીટરના દરિયાકિનારે સેલ્ફી લેવા પર પ્રતિબંધની માગણી સામાજિક કાર્યકર ભનુભાઈ ઓડેદરાએ કરી છે. તેઓ કહે છે, “હર્ષદ, પોરબંદર અને માધવપુરના દરિયાઈ વિસ્તારમાં મોટી સંખ્યામાં લોકો ફરવા આવે છે. આજના યુવાનોમાં સેલ્ફીનો ક્રેઝ છે તેથી દરિયામાં કોઈ દુર્ઘટના ના સર્જાય તે માટે અહીં સેલ્ફી લેવા પર પ્રતિબંધ મૂકતાબોર્ડ મૂકવાની માગ કલેક્ટર સમક્ષ કરાઈ છે.”